นักวิทยาศาสตร์ ใช้ความรู้ใหม่พัฒนาวิธีการวินิจฉัยคนไข้ไส้ติ่งอักเสบ
ขณะที่นักวิทยาศาสตร์กำลังใช้ความรู้ใหม่ เกี่ยวกับโปรตีนที่ร่างกายสร้างขึ้นมาในเซลในการพัฒนาวิธีการตรวจสอบโรคต่างๆ นั้น วิธีการหนึ่งอาจช
นักวิจัยที่มหาวิทยาลัยฮาร์เวิรดกำลังใช้วิธีการทางชีววิทยาสาขาใหม่ล่าสุดสาขาหนึ่ง คือ "โปรทีโอมิคส" – Proteomics –ซึ่งเป็นการศึกษาเกี่ยวกับโปรตีนที่ร่างกายผลิตขึ้นมาภายในเซลมาช่วยในการตรวจไส้ติ่งอักเสบ ไส้ติ่งอักเสบเป็นความเจ็บไข้ได้ป่วยที่เป็นกันทั่วไปอย่างหนึ่งในโลกในช่วงชีวิตของคนเรานั้น มีโอกาสราว 1 ใน 10ที่จะเป็นไส้ติ่งอักเสบและต้องรับการผ่าตัด หรือบางรายอาจถึงขั้นไส้ติ่งแตก แต่นักวิจัยที่มหาวิทยาลัย Harvard กล่าวว่า คนไข้ราว 5 – 30 % ที่ไปถึงแพทย์มักจะไม่ได้รับการวินิจฉัยที่ถูกต้อง Hanno Steen นักวิจัยที่มหาวิทยาลัยHarvard กล่าวว่า ในการผ่าตัดไส้ติ่งทุกๆ 20 รายจะมีอย่างน้อยรายหนึ่งที่ผิด คือแพทย์ผ่าตัดไปแล้วพบว่าไม่ได้เป็น หรือที่ร้ายกว่านั้นคือการที่แพทย์วินิจฉัยผิดว่าไม่ใช่ไส้ติ่งอักเสบ แต่ความจริงคนไข้เป็นไส้ติ่งอักเสบก็มี นักวิจัยสงสัยว่าน่าจะมีโปรตีนอย่างหนึ่งที่ร่างกายสร้างขึ้นมา เฉพาะในช่วงที่ไส้ติ่งอักเสบจึงเก็บตัวอย่างปัสสาวะจากเด็กๆ ที่มีอาการปวดท้องผิดปกติซึ่งบางคนเป็นไส้ติ่งอักเสบ บางคนไม่ได้เป็น มาตรวจสอบ นักวิจัยใช้เทคนิควิธีการทันสมัยในการตรวจสอบในระดับโมเลกุล เพื่อดูว่ามีสารโปรตีนชนิดใดบ้างอยู่ในเพียงเฉพาะปัสสาวะของเด็กที่เป็นไส้ติ่งเท่านั้นปรากฏว่า พบโปรตีนชนิดหนึ่งนักวิทยาศาสตร์จึงพัฒนาอุปกรณ์ตรวจสอบทางชีวภาพอย่างหนึ่งขึ้นมา เรียกว่า "Biomarker" สำหรับการตรวจหาโปรตีนนี้โดยเฉพาะ Hanno Steen อธิบายว่า "Biomarker" มีลักษณะเป็นแท่งยาวที่ใช้จุ่มลงไปในตัวอย่างปัสสาวะแท่งตรวจที่ฉาบด้วยสารพิเศษ ในการตรวจหาโปรตีนจะเปลี่ยนสีเมื่อตรวจพบซึ่งจะทำให้แพทย์บอกได้ว่าคนไข้คนนั้นเป็นไส้ติ่งอักเสบหรือไม่ นักวิจัยบอกว่า ข้อดีของวิธีการทดสอบแบบนี้มีมากมายประการแรก คือ ประหยัดเวลา โดยที่คนไข้จะมีความเสี่ยงน้อยลงระหว่างที่ต้องรอให้แน่ใจก่อนการผ่าตัดและที่นักวิจัยชอบกันมากก็คือ วิธีการนี้จะสิ้นค่าใช้จ่ายน้อยกว่า และทำได้ง่ายกว่าการฉายx-raysและวิธีการอื่นๆ ที่บรรดาประเทศตะวันตกใช้กันในการยืนยันการวินิฉัยการเป็นไส้ติ่งอักเสบ Hanno Steen กล่าวว่า วิธีการใหม่นี้จะเป็นประโยชน์มากในหลายพื้นที่ในสหรัฐและในพื้นที่อื่นๆ ของโลกที่ไม่มีเทคโนโลจีในการตรวจโรคแบบ CT Scan และ Ultrasound Hanno Steen นักวิจัยที่มหาวิทยาลัยHarvard บอกว่า เขาจะทดสอบวิธีการนี้ซ้ำอีกเพื่อให้แน่ใจว่าอุปกรณ์ตรวจสอบทางชีวภาพ "Biomarker" นี้จะบ่งชี้อาการไส้ติ่งอักเสบได้จริงๆแต่เขาเองเชื่อมั่นว่า อุปกรณ์นี้ใช้งานได้จริง และคิดว่า อีกไม่กี่ปี ก็จะมีการพิจารณารับรองอนุมัติให้แพทย์นำไปใช้ได้ทั่วโลก